દરમિયાન, રાંચીની હોસ્પિટલમાં હાલમાં સારવાર લઇ રહેલા લાલુપ્રસાદ યાદવને આ ખબર સાંભળીને આંચકો મળ્યો હતો. લાલુ જ નહીં, પણ પરિવારના અન્ય સભ્યો પણ તેજપ્રતાપના નિર્ણયથી હેરાન- પરેશાન છે. તેજપ્રતાપે કોર્ટમાં અરજી કર્યા બાદ તેઓ પોતાના પિતાને મળવા માટે રાંચી રવાના થયા હતા, પણ પરિવારે સમજાવ્યા બાદ તેઓ ગયામાં રોકાઇ ગયા છે. પરિવારના સભ્યો તેજપ્રતાપને મનાવવા માટેના પ્રયાસો કરી રહ્યા છે. તેજપ્રતાપની અરજીની સુનાવણી માટે કોર્ટે 29 નવેમ્બરની તારીખ નક્કી કરી છે.